**Det afghanske riksvåpenet** viser ei oppslått bok omgjeven av ein kveitekrans.

Symbolikk
---------

Det tidlegare riksvåpenet i svart og kvitt.
Det tidlegare riksvåpenet i metallisk gull
Det afghanske riksvåpenet frå 1900-talet viser ein mihrab og talarstol i ein moské med påskrifta «Allahu akbar» og ei strålekrone over, årstalet 1298 (١۲۹٨) under og eit afghansk flagg på kvar side. Det er omgjeve av ein kveitekrans med band rundt der den muslimske truvedkjenninga står øvst og «Afghanistan» står nedst. Riksvåpenet i si noverande utforming blei fastsett i den afghanske grunnloven av 26. januar 2004. Våpenet blir brukt både i einsfarga og fleirfargar utgåver. Det er attgjeve på det afghanske flagget i kvitt. 

Det afghanske riksvåpenet inneheld ei rekkje symbol på at landet er muslimsk: Mihraben og talarstolen frå moskéen og dei to viktige muslimske utsegnene «Allah er stor» og truvedkjenninga. Kornkransane står for det rike jordbruket i landet. 

Årstalet 1298 frå iransk tidsrekning svarer til 1919 i vestleg tidsrekning, då Afghanistan fekk sjølvstende frå Det britiske imperiet.

Soge
----

Emblemet byggjer på eit som har vore i bruk sidan 1901. Abdur Rahman Khan førte eit svart flagg med eit emblem som er forløparen til riksvåpenet. Emblemet hadde ein mihrab med emirlue over, ei samling sverd, skytevåpen under og omkransa av ein laurbærkrans. Då Amanullah Khan blei konge i 1919 blei emblemet vidareutvikla. Mihraben og hovudplagget fekk fleire detaljar medan våpna blei forenkla til to sverd i kryss. Rub el Hizb omkransa no emblemet. Etter inspirasjon frå sosialismen fekk kongen vedteke eit nytt sosisalistsk emblem med to snøfjell og ei oppstigande sol omkransa av dei ombundne kveiteaksa i 1928.

Då kongedømet blei gjeninnført i 1928 fekk landet eit nytt riksvåpen som kombinerte mihraben og kveitekransen. Det kongelege hovudplagget blei fjerna og årstalet for frigjeringa erstatta våpena. Frå 1970- til 2000-åra fekk landet ei rekkje valdelege regjeringsskifte som òg blei reflektert i omskiftelege våpen.

I 1991 blei riksvåpenet med mihrab gjeninnført i noko endra form, med den muslimske truvedkjenninga øvst. Dette blei teke i bruk att etter at Taliban fall i 2001, og noko endra i 2002 før det fekk si noverande form i 2004.

* 1901-1919, under emir Habibullah khan.1901-1919, under emir Habibullah khan.
* 1919-1926 under emir Amanullah khan.1919-1926 under emir Amanullah khan.
* 1926-1928, under Amanullah sjah som innførte kongeriket Afghanistan.1926-1928, under Amanullah sjah som innførte kongeriket Afghanistan.
* Sosialistisk våpen frå 1928Sosialistisk våpen frå 1928
* 1931-1973 (Kongeriket Afghanistan under Mohammed Nadir sjah)1931-1973 (Kongeriket Afghanistan under Mohammed Nadir sjah)
* 2002-20042002-2004
* 2004-20212004-2021

Kjelder
-------

* The Constitution of Afghanistan[*daud lenkje*] (PDF)
* Afghanistan Embassy in Beijing Arkivert 2011-07-07 ved Wayback Machine.
* *Denne artikkelen bygger på «Afghanistans riksvåpen» frå Wikipedia på engelsk, den 21. mai 2011.*
* *Denne artikkelen bygger på «Emblem of Afghanistan» frå Wikipedia på engelsk, den 21. mai 2011.*

Fotnotar

1. ↑  Om variantar av det afghanske riksvåpenet 1901-1929 (spansk)
2. ↑  Om variantar av det afghanske riksvåpenet 1930-1975 (spansk)

Bakgrunnsstoff
--------------

 Commons har multimedium som gjeld: **Det afghanske riksvåpenet**

| * v
* d
* e
Asiatiske riksvåpen |
| --- |
| Afghanistan**·** Armenia**·** Aserbajdsjan**·** Aust-Timor**·** Bahrain**·** Bangladesh**·** Bhutan**·** Brunei**·** Burma**·** Dei sameinte arabiske emirata**·** Filippinane**·** Georgia**·** India**·** Indonesia**·** Irak**·** Iran**·** Israel (Palestina)**·** Japan**·** Jemen**·** Jordan**·** Kambodsja**·** Kasakhstan**·** Folkerepublikken Kina (Hongkong**·** Macao)**·** Republikken Kina (Taiwan)**·** Kirgisistan**·** Kuwait**·** Kypros**·** Laos**·** Libanon**·** Malaysia**·** Maldivane**·** Mongolia**·** Nepal**·** Nord-Korea**·** Oman**·** Pakistan**·** Qatar**·** Russland**·** Saudi-Arabia**·** Singapore**·** Sri Lanka**·** Syria**·** Sør-Korea**·** Tadsjikistan**·** Thailand**·** Turkmenistan**·** Tyrkia**·** Usbekistan**·** Vietnam |